**ΑΠΟΣΠΑΣΜΑ**

Από το πρακτικό της 3ης/2022 ΣΥΝΕΔΡΙΑΣΗΣ με τηλεδιάσκεψη

της Επιτροπής Ποιότητας Ζωής Δήμου Λεβαδέων

**Αριθμός απόφασης 16**

**Εισήγηση στο Δημοτικό Συμβούλιο για τη δημιουργία διάβασης με ασφαλή σήμανση επί της οδού Χρήστου Παλαιολόγου, στο ύψος της Πλατείας Συνοικισμού**

Στη Λιβαδειά σήμερα 23 Μαρτίου 2022, ημέρα Τετάρτη και ώρα 14.00, συνεδρίασε με τηλεδιάσκεψη η Επιτροπή Ποιότητας Ζωής, μετά την με αριθ. πρωτ.: 4455/18-3-2022 πρόσκληση του Προέδρου της και Δημάρχου Λεβαδέων κ. Ιωάννη Δ. Ταγκαλέγκα, βάσει των διατάξεων:

1) του άρθρου 77 του Ν. 4555/2018, όπως τροποποιήθηκε από το άρθρο 184 του Ν. 4635/2019,

2) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του”,

3) της με αριθ. πρωτ.: 18318/13-3-2020 (ΑΔΑ 9ΛΠΧ45ΜΤΛ6-1ΑΕ) εγκυκλίου του Υπουργείου Εσωτερικών “Σύγκληση συλλογικών οργάνων των δήμων, των περιφερειών & των εποπτευόμενων νομικών τους προσώπων, κατά το διάστημα λήψης των μέτρων αποφυγής διάδοσης του κορωνοϊού COVID-19,

4) της 40/20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών “Ενημέρωση για την εφαρμογή του κανονιστικού πλαισίου αντιμετώπισης του κορονωϊού COVID-19, αναφορικά με την οργάνωση και λειτουργία των δήμων”.

5) Της παρ.3 του υπ. αριθ. ΔΙΔΑΔ/Φ69/133/ΟΙΚ.20764/7-11-20 εγκ. του ΥΠΕΣ. (ΑΔΑ:Ψ48Γ46ΜΤΠ6-ΛΣΡ)

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 8 συμβούλων ήταν παρόντες 5 σύμβουλοι δηλαδή:

**ΠΑΡΟΝΤΕΣ** **ΑΠΟΝΤΕΣ**

1) Ιωάννης Ταγκαλέγκας – Πρόεδρος 1) Χαράλαμπος Κατής

2) Δημήτριος Τόλιας 2) Νικόλαος Τζουβάρας

3) Ιωάννης Δήμου

4) Βρασίδας Γιαννακόπουλος

5) Ιωάννα Νταντούμη

6) Δημήτριος Τσιφής

7) Ιωάννης Αποστόλου

Εισηγούμενος το θέμα της ημερήσιας διάταξης ο Πρόεδρος της Επιτροπής έθεσε υπόψη των μελών της, το υπ αριθ. 4701/22-3-2022 έγγραφο της Διεύθυνσης Τεχνικών Υπηρεσιώνστο οποίο αναφέρονται τα εξής:

«Παρακαλούμε για την γνωμοδότηση της Επιτροπής Ποιότητας Ζωής του Δήμου Λεβαδέων σχετικά με την δημιουργία διάβασης με ασφαλή σήμανση επί της οδού Δημ. Χρήστου Παλαιολόγου , στο ύψος της Πλατείας Συνοικισμού» .

Ο Δήμαρχος Λεβαδέων εισηγούμενος το θέμα είπε ότι στο συγκεκριμένο σημείο υπάρχει ήδη μια σκιαγραφημένη διάβαση πεζών. Πρότεινε, αφού μελετηθεί η χωροθέτηση της διάβασης από την Τεχνική Υπηρεσία και την Τροχαία, να σκιαγραφηθεί σηματοδοτημένη διάβαση με φως και προειδοποιητική πινακίδα έτσι ώστε να περνούν με ασφάλεια οι πεζοί. Είπε επίσης ότι ο προσανατολισμός κινείται στην κατεύθυνση να χωροθετηθεί η διάβαση στη θέση που υπάρχει η στάση του λεωφορείου στην πλατεία Αγίου Μελετίου. Ο κ. Τόλιας ενημέρωσε ότι συμβαίνουν συχνά ατυχήματα στο σημείο αυτό καθώς και σε άλλο ένα σημείο όπου διέρχονται μαθητές. Ο κ. Τσιφής κατέθεσε την άποψη ότι η τοποθέτηση φωτεινού σηματοδότη επί της Καραγιαννοπούλου στη συμβολή της με την Χρήστου Παλαιολόγου αλλά και την Δ. Παπασπύρου θα λειτουργούσε επικουρικά στον αποτελεσματικό έλεγχο της κίνησης. Ο Δήμαρχος ευχαρίστησε τα μέλη για τις προτάσεις τους και είπε ότι θα τις μεταβιβάσει στις αρμόδιες υπηρεσίες του Δήμου για τις τεχνικές λεπτομέρειες.

Η Επιτροπή Ποιότητας Ζωής αφού έλαβε υπόψη:

1. Το υπ. αριθ. 4701/22- 3 - 2022 έγγραφο της Διεύθυνσης Τεχνικών Υπηρεσιών
2. Την υπ αριθμ. 8/16.3.2022 απόφαση της Κοινότητας Λιβαδειάς .
3. Τις διατάξεις του άρθρου 73 του Ν.3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010) όπως ισχύει περίπτωση 1Β εδάφιο V.
4. Τις διατάξεις του άρθρου 75 του Ν. 3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010,όπως αντικαταστάθηκε με το άρθρο 77 του Ν. 4555/2018,(Πρόγραμμα ΚΛΕΙΣΘΕΝΗΣ,ΦΕΚ 133/Α/2018,στο οποίο προστέθηκε εδάφιο σύμφωνα με το άρθρο 2 του Ν.4623/2019 (ΦΕΚ 134//Α/2019)
5. το άρθρο 10 της απο 11/3/2020 Πράξης Νομοθετικού Περιεχομένου (ΦΕΚ 55/Α/2020)
6. την 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
7. Την μεταξύ των μελών διαλογική συζήτηση.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται ΘΕΤΙΚΑ, στο Δημοτικό Συμβούλιο για τη δημιουργία διάβασης με ασφαλή σήμανση επί της οδού Χρήστου Παλαιολόγου , στο ύψος της Πλατείας Συνοικισμού.

Η παρούσα απόφαση πήρε τον αριθμό **16/2022.**

Ο ΠΡΟΕΔΡΟΣ ΤΗΣ Ε.ΠΟΙ.ΖΩ.

Ιωάννης Δ. Ταγκαλέγκας

Τα Μέλη

1) Δημήτριος Τσιφής ΠΙΣΤΟ ΑΠΟΣΠΑΣΜΑ

2) Ιωάννης Δήμου ΛΙΒΑΔΕΙΑ 24/3/2022

3) Βρασίδας Γιαννακόπουλος Ο ΠΡΟΕΔΡΟΣ

4) Ιωάννα Νταντούμη

5) Δημήτριος Τόλιας

6) Ιωάννης Αποστόλου

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ